**Predaj nehnuteľného majetku obce**

**formou obchodnej verejnej súťaže**

Obec Vojňany v zmysle uznesenia OZ č. 38 /2019 vyhlasuje Obchodnú verejnú súťaž na predaj nasledovného nehnuteľného majetku obce Vojňany pre účely výstavby rodinných domov

**Parcela KNC 1850/5 k.ú. Vojňany o výmere 713m2, ostatné plochy;**

**Podmienky obchodnej verejnej súťaže:**

Súťaž sa začína dňom jej uverejnenia na úradnej tabuli obce Vojňany a na web stránke obce Vojňany: www.vojnany.sk

Návrh do súťaže predkladá záujemca v zalepenej obálke, kde uvedie meno, adresu záujemcu a označenie **„OBCHODNÁ VEREJNÁ SÚŤAŽ – NEOTVÁRAŤ“**

**V obálke záujemca predloží:**

1. Meno priezvisko, rodné priezvisko, trvalé bydlisko, tel. kontakt, podpis fyzickej osoby
2. špecifikáciu predmetu kúpy s číselným návrhom kúpnej ceny
3. doklad o úhrade finančnej zábezpeky na účet vyhlasovateľa prevodom na číslo účtu IBAN SK96 5600 0000 0016 9144 1001, Prima banka Slovensko a. s. – pobočka Kežmarok,
4. súhlas záujemcu – fyzickej osoby so spracovaním osobných údajov na účely zabezpečenia úkonov spojených s obchodnou verejnou súťažou,
5. čestné vyhlásenie záujemcu – fyzickej alebo právnickej osoby o tom, že voči nemu nie je vedené exekučné ani konkurzné konanie alebo reštrukturalizačné konanie,
6. telefonický a internetový kontakt na záujemcu,
7. číslo účtu záujemcu pre prípad vrátenia finančnej zábezpeky,
8. vyhlásenie záujemcu, že pristúpi k uzatvoreniu kúpnej zmluvy s následnými podstatnými náležitosťami, na ktorých vyhlasovateľ trvá - v kúpnej zmluve bude zapracovaný spôsob a lehota zaplatenia kúpnej ceny,
9. Pozemok sa ponúka výhradne v celosti.
10. Vyhlasovateľ určuje minimálne ponúkanú cenu vo výške 16,26 Eur/m2, spolu v celkovej výške 11 600,00€ slovom- Jedenásťťisícšesťsto EUR v zmysle znaleckého posudku č.117/2022 vypracovaného znalcom Ing. Trebuňom, pre účely prevodu vlastníckych práv pod číslom 913593

**Kritériá hodnotenia súťažných návrhov.**

Kritériom na vyhodnotenie ponúk je najvyššia ponúkaná cena v eurách.

**Finančná zábezpeka.**

Záujemca v rámci obchodnej verejnej súťaže je povinný zložiť na bankový účet vyhlasovateľa súťaže sumu finančnej **zábezpeky vo výške 1 000 Eur**, slovom tisíc Eur. Víťazovi súťaže sa finančná zábezpeka započíta do kúpnej ceny. Zložená zábezpeka prepadá v prospech vyhlasovateľa súťaže v prípade, ak víťaz súťaže napriek predchádzajúcej výzve do 14 dní od doručenia tejto výzvy neuzavrie kúpnu zmluvu alebo neuhradí zvyšnú časť kúpnej ceny v lehote určenej vyhlasovateľom súťaže v zmysle podmienok kúpnej zmluvy, najneskôr do 7 dní po podpise kúpnej zmluvy. Záujemcom, ktorí nebudú v obchodnej verejnej súťaži úspešní, bude zložená zábezpeka vrátená na účet do 7 dní odo dňa schválenia víťaza obchodnej verejnej súťaže Obecným zastupiteľstvom Vojňany.

**Miesto a termín podávania návrhov:**

Návrh musí byť doručený do podateľne Obecného úradu Vojňany,č.4, 05902 najneskôr

**do 05.09. 2022 do 12:00 hod.**

Návrh doručený po stanovenom termíne, alebo ak nebude splnená niektorá zo stanovených podmienok súťaže, nebude do súťaže zaradený.

Návrhy predložené do obchodnej verejnej súťaže vyhodnotí hodnotiaca komisia schválená Obecným zastupiteľstvom Vojňany a menovaná starostom obce.

Hodnotiaca komisia predloží návrh na víťaza obchodnej verejnej súťaže na schválenie Obecnému zastupiteľstvu Vojňany.

Oznámenie o výsledku obchodnej verejnej súťaže bude zaslané všetkým záujemcom do 7 dní po schválení víťaza.

**Vyhlasovateľ si vyhradzuje:**

- právo odmietnuť všetky predložené návrhy,

- právo súťaž zrušiť alebo predĺžiť lehotu na vyhlásenie výsledku súťaže,

- v prípade formálnych nedostatkov návrhu záujemcu, ktoré nemenia obsah, vyhlasovateľ môže

vyzvať záujemcov na doplnenie,

* v prípade predloženia návrhu, ktorý nebude obsahovať požadované náležitosti, návrh odmietnuť,
* právo odstúpiť od zmluvy zo strany vyhlasovateľa – predávajúceho v prípade nezaplatenia kúpnej ceny v stanovenej lehote.

Víťaz obchodnej verejnej súťaže bude povinný uhradiť kúpnu cenu vcelku bez splátok do 7 dní po podpise zmluvy.

Vyhlasovateľ obchodnej verejnej súťaže je povinný predložiť návrh na vklad do katastra nehnuteľností najneskôr do 7 dní po termíne poukázania kúpnej ceny na účet vyhlasovateľa.

Zasadnutie hodnotiacej komisie sa uskutoční v termíne najneskôr do 6.09. 2022.

Vo Vojňanoch 4.8.2022

Marián Gaborčík

Starosta obce Vojňany